title: 2009/743/EY: Neuvoston päätös, tehty 24 päivänä syyskuuta 2009 , alueiden komitean italialaisen varajäsenen nimeämisestä

text:
               9.10.2009

               FI

               Euroopan unionin virallinen lehti

               L 265/38

      NEUVOSTON PÄÄTÖS,
   tehty 24 päivänä syyskuuta 2009,
   alueiden komitean italialaisen varajäsenen nimeämisestä
   (2009/743/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa on vapautunut varajäsenen paikka Flavio DELBONOn toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2010:
   Maria Giuseppina MUZZARELLI, Vice Presidente della Regione Emilia Romagna.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 24 päivänä syyskuuta 2009.

            Neuvoston puolesta

            Puheenjohtaja

         M. OLOFSSON

      (1)  EUVL L 56, 25.2.2006, s. 75.


Avis juridique important

|

31995D0358

95/358/EY, Euratom: Neuvoston päätös, tehty 29 päivänä kesäkuuta 1995, talous- ja sosiaalikomitean jäsenten, varajäsenten ja asiantuntijoiden päivärahojen myöntämisestä

Virallinen lehti nro L 205 , 31/08/1995 s. 0038 - 0038

NEUVOSTON PÄÄTÖS,tehty 29 päivänä kesäkuuta 1995,talous- ja sosiaalikomitean jäsenten, varajäsenten ja asiantuntijoiden päivärahojen myöntämisestä (95/358/EY, Euratom) EUROOPAN UNIONIN NEUVOSTO, jokaottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 6 artiklan,ottaa huomioon sopimuksen Euroopan unionista ja erityisesti sen 194 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,sekä katsoo, ettäon aiheellista mukauttaa talous- ja sosiaalikomitean jäsenille, varajäsenille ja asiantuntijoille myönnettäviä päivärahoja, jotka on vahvistettu 3 päivänä maaliskuuta 1981 tehdyllä neuvoston päätöksellä 81/121/ETY (1), sellaisena kuin se on viimeksi muutettuna 29 päivänä huhtikuuta 1992 tehdyllä neuvoston päätöksellä 92/243/ETY (2),tässä muutoksessa tulisi muun muassa ottaa huomioon hotelli- ja ravintola-alan indeksikehitys Belgiassa, japäivärahoja ei kuitenkaan ole aiheellista korottaa, jos päivärahoihin oikeutetuille ei aiheudu yöpymiskustannuksia työskentelypaikkakunnalla tai jos näistä kustannuksista ei esitetä riittäviä todisteita,ON PÄÄTTÄNYT SEURAAVAA:1 artikla Kumotaan 3 päivänä maaliskuuta 1981 tehdyn neuvoston päätöksen 81/121/ETY, sellaisena kuin se on viimeksi muutettuna 29 päivänä huhtikuuta 1992 tehdyllä neuvoston päätöksellä 92/243/ETY, 2 artikla ja korvataan seuraavasti:"2 artikla1) Päiväraha matkapäivältä on- jäsenille 4 450 Belgian frangia,- varajäsenille ja asiantuntijoille 3 000 Belgian frangia.2) Päiväraha kokouspäivältä on- jäsenille 5 700 Belgian frangia,- varajäsenille ja asiantuntijoille 3 800 Belgian frangia.3) Jos päivärahoihin oikeutettu esittää riittävät todisteet yöpymiskustannuksista työskentelypaikkakunnalla, hänelle myönnetään ylimääräinen päiväraha, joka on- jäsenille 1 000 Belgian frangia,- varajäsenille ja asiantuntijoille 700 Belgian frangia."2 artikla Tämä päätös tulee voimaan 1 päivänä heinäkuuta 1995.Tehty Luxemburgissa 29 päivänä kesäkuuta 1995.Neuvoston puolestaJ. BARROTPuheenjohtaja(1) EYVL N:o L 67, 12.3.1981, s. 29(2) EYVL N:o L 124, 9.5.1992, s. 39


title: 2004/815/EY: Neuvoston päätös, tehty 19 päivänä marraskuuta 2004, Välimeren yleiselle kalastuskomissiolle annetun toimivaltaa ja äänioikeuden käyttöä koskevan Euroopan yhteisön julistuksen muuttamisesta

text:
               2.12.2004

               FI

               Euroopan unionin virallinen lehti

               L 357/30

         NEUVOSTON PÄÄTÖS,
   tehty 19 päivänä marraskuuta 2004,
   Välimeren yleiselle kalastuskomissiolle annetun toimivaltaa ja äänioikeuden käyttöä koskevan Euroopan yhteisön julistuksen muuttamisesta
   (2004/815/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan ensimmäisen virkkeen ja 3 kohdan ensimmäisen alakohdan,
   ottaa huomioon komission ehdotuksen (1),
   ottaa huomioon Euroopan parlamentin lausunnon (2),
   sekä katsoo seuraavaa:

               (1)

               Euroopan yhteisö on Välimeren yleisen kalastuskomission (GFCM) jäsen. Liittyessään tähän järjestöön yhteisö talletti yhteisön toimivaltaa ja äänioikeuden käyttöä koskevan yhteisen julistuksen (3).

               (2)

               GFCM hyväksyi 13–16 päivänä lokakuuta 1997 pitämässään kokouksessa sopimustekstiin muutoksia, jotka koskevat itsenäisen talousarvion laatimista.

               (3)

               Yhteisö hyväksyi 17 päivänä heinäkuuta 2000 tehdyllä neuvoston päätöksellä Välimeren yleisen kalastuskomission perustamista koskevaan sopimukseen tehtävän muutoksen itsenäisen talousarvion laatimiseksi kyseiselle järjestölle (4).

               (4)

               Itsenäistä talousarviota koskevat muutokset tulivat voimaan 29 päivänä huhtikuuta 2004.

               (5)

               GFCM:n itsenäisen talousarvion täytäntöönpano edellyttää yhteisön rahoitusosuutta tässä talousarviossa; tämän rahoitusosuuden suuruuden vuoksi yhteisön GFCM:ään liittymisen yhteydessä talletettua toimivalta- ja äänioikeusjulistusta on mukautettava,

         ON PÄÄTTÄNYT SEURAAVAA:
   Ainoa artikla
   1.   Euroopan yhteisö muuttaa Välimeren yleiselle kalastuskomissiolle tähän järjestöön liittyessään antamaansa toimivaltaa ja äänioikeuden käyttöä koskevaa yhteistä julistustaan, joka korvataan liitteessä olevalla GFCM-sopimuksen II artiklan 6 kohdan mukaisella toimivallan ja äänioikeuden käyttöä koskevalla Euroopan yhteisön julistuksella.
   2.   Neuvoston puheenjohtaja oikeutetaan antamaan Euroopan yhteisön muutettu julistus tiedoksi elintarvike- ja maatalousjärjestön pääjohtajalle.

      Tehty Brysselissä 19 päivänä marraskuuta 2004.

            Neuvoston puolesta

            Puheenjohtaja

         J. P. H. DONNER

      (1)  EYVL C 15, 20.1.1999, s. 13.

      (2)  EYVL C 150, 28.5.1999, s. 153.

      (3)  Neuvoston päätös 98/416/EY, tehty 16 päivänä kesäkuuta 1998, Euroopan yhteisön liittymisestä Välimeren yleiseen kalastuskomissioon (EYVL L 190, 4.7.1998, s. 34).

      (4)  EYVL L 197, 3.8.2000, s. 35.

      LIITE
      GFCM-sopimuksen II artiklan 6 kohdan mukainen toimivallan ja äänioikeuden käyttöä koskeva Euroopan yhteisön yhteinen julistus
      Tässä julistuksessa eritellään Euroopan yhteisön ja sen jäsenvaltioiden toimivalta niiden asioiden osalta, joita GFCM-sopimus koskee.
      1.   Euroopan yhteisön yksinomainen toimivalta
      Euroopan yhteisöllä on yksinomainen toimivalta ja äänioikeus niiden esityslistalla olevien asioiden osalta, jotka koskevat merten elollisten luonnonvarojen säilyttämistä ja hallinnointia.
      2.   Jäsenvaltioiden toimivalta
      Euroopan yhteisön jäsenvaltioilla on toimivalta ja äänioikeus esityslistalla olevien organisatoristen asioiden osalta (oikeudelliset ja menettelylliset kysymykset).
      3.   Jaettu toimivalta

                  a)

                  Euroopan yhteisöllä ja sen jäsenvaltioilla on jaettu toimivalta niiden esityslistalla olevien asioiden osalta, jotka koskevat tilastoja ja vesiviljelyä. Äänioikeus on Euroopan yhteisöllä.

                  b)

                  Euroopan yhteisöllä ja sen jäsenvaltioilla on jaettu toimivalta niiden esityslistalla olevien asioiden osalta, jotka koskevat tutkimusta ja kehitysapua. Äänioikeus on jäsenvaltioilla.

                  c)

                  Euroopan yhteisöllä ja sen jäsenvaltioilla on jaettu toimivalta tässä julistuksessa mainittujen toimivallan jakoa koskevien periaatteiden mukaisesti niiden esityslistalla olevien asioiden osalta, jotka koskevat kertomusten tarkastelua sekä yhteistyötä muiden järjestöjen kanssa.

                  d)

                  Euroopan yhteisöllä ja sen jäsenvaltioilla on jaettu toimivalta niiden esityslistalla olevien asioiden osalta, jotka koskevat talousarviokysymyksiä. Äänioikeus on Euroopan yhteisöllä.

            Tämä julistus korvaa aiemman julistuksen 1 päivästä joulukuuta 2004 alkaen, ja sitä sovelletaan kaikissa GFCM:n kokouksissa, ellei Euroopan yhteisö tee tiettyä kokousta tai esityslistalla olevaa asiaa koskevaa erityistä ilmoitusta.
      Tätä julistusta täydennetään tai muutetaan, jos Euroopan yhteisön ja sen jäsenvaltioiden välisen jaetun toimivallan ala muuttuu.


title: Neuvoston päätös (YUTP) 2017/1560, annettu 14 päivänä syyskuuta 2017, ISILiin (Daesh) ja al-Qaidaan sekä niitä lähellä oleviin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä annetun päätöksen (YUTP) 2016/1693 muuttamisesta

text:
               15.9.2017

               FI

               Euroopan unionin virallinen lehti

               L 237/71

         NEUVOSTON PÄÄTÖS (YUTP) 2017/1560,
   annettu 14 päivänä syyskuuta 2017,
   ISILiin (Daesh) ja al-Qaidaan sekä niitä lähellä oleviin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä annetun päätöksen (YUTP) 2016/1693 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon ISILiin (Daesh) ja al-Qaidaan sekä niitä lähellä oleviin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä sekä yhteisen kannan 2002/402/YUTP kumoamisesta 20 päivänä syyskuuta 2016 annetun neuvoston päätöksen (YUTP) 2016/1693 (1),
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 20 päivänä syyskuuta 2016 päätöksen (YUTP) 2016/1693.

               (2)

               Päätöksen (YUTP) 2016/1693 2 artiklan 2 kohdassa sekä 3 artiklan 3 ja 4 kohdassa säädettyjä rajoittavia toimenpiteitä sovelletaan 23 päivään syyskuuta 2017 saakka. Kyseisen päätöksen uudelleentarkastelun perusteella näitä rajoittavia toimenpiteitä olisi jatkettava 31 päivään lokakuuta 2018.

               (3)

               Päätös (YUTP) 2016/1693 olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen (YUTP) 2016/1693 6 artiklan 5 kohta seuraavasti:

      ”5.   Edellä 2 artiklan 2 kohdassa sekä 3 artiklan 3 ja 4 kohdassa tarkoitettuja toimenpiteitä sovelletaan 31 päivään lokakuuta 2018 saakka.”

   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 14 päivänä syyskuuta 2017.

            Neuvoston puolesta

            Puheenjohtaja

         A. ANVELT

      (1)  EUVL L 255, 21.9.2016, s. 25.


title: 2011/21/EU: Euroopan keskuspankin päätös, annettu 13 päivänä joulukuuta 2010 , niiden jäsenvaltioiden kansallisten keskuspankkien, joiden rahayksikkö on euro, maksettavista osuuksista Euroopan keskuspankin pääoman korotuksesta (EKP/2010/27)

text:
               15.1.2011

               FI

               Euroopan unionin virallinen lehti

               L 11/54

         EUROOPAN KESKUSPANKIN PÄÄTÖS,
   annettu 13 päivänä joulukuuta 2010,
   niiden jäsenvaltioiden kansallisten keskuspankkien, joiden rahayksikkö on euro, maksettavista osuuksista Euroopan keskuspankin pääoman korotuksesta
   (EKP/2010/27)
   (2011/21/EU)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) ja erityisesti sen 28.3 artiklan,
   sekä katsoo seuraavaa:

               (1)

               Euroopan keskuspankin pääoman maksamisen edellyttämistä rahaliittoon osallistuvien jäsenvaltioiden kansallisia keskuspankkeja koskevista toimenpiteistä 12 päivänä joulukuuta 2008 tehdyssä päätöksessä EKP/2008/24 (1) määritettiin niiden jäsenvaltioiden kansallisten keskuspankkien, joiden rahayksikkö on euro, maksettavaksi 1 päivänä tammikuuta 2009 tulleen Euroopan keskuspankin (EKP) pääoman määrä ja maksutapa.

               (2)

               Euroopan keskuspankin pääoman korottamisesta 13 päivänä joulukuuta 2010 annetun päätöksen EKP/2010/26 (2) mukaisesti EKP:n pääoma on korotettu 5 miljardilla eurolla 5 760 652 402,58 eurosta 10 760 652 402,58 euroon 29 päivästä joulukuuta 2010.

               (3)

               Kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 12 päivänä joulukuuta 2008 tehdyssä päätöksessä EKP/2008/23 (3) vahvistetaan pääoman merkitsemisen jakoperuste EKPJ:n perussäännön 29.3 artiklan mukaisesti ja vahvistetaan 1 päivästä tammikuuta 2009 kullekin kansalliselle keskuspankille uudet painoarvot pääoman jakoperusteessa (jäljempänä ’painoarvot’).

               (4)

               EKPJ:n perussäännön 28.3 artiklan mukaisesti EKP:n neuvostolla on toimivalta vahvistaa EKPJ:n perussäännön 10.3 artiklassa määrätyllä määräenemmistöllä maksettavan pääoman määrän ja maksutavan.

               (5)

               Euroopan unionin toiminnasta tehdyn sopimuksen 140 artiklan 2 kohdan mukaisesti yhtenäisvaluutan käyttöönottamisesta Virossa 1 päivänä tammikuuta 201113 päivänä heinäkuuta 2010 tehdyn neuvoston päätöksen 2010/416/EU (4) mukaan Viro täyttää euron käyttöönottamiseksi vaadittavat edellytykset ja vuoden 2003 liittymisasiakirjan (5) 4 artiklan mukaiset Slovakialle myönnetty poikkeus kumotaan 1 päivästä tammikuuta 2011.

               (6)

               Eesti Pankin suorittamista Euroopan keskuspankin pääoman maksamisesta ja valuuttavarantosaamisten siirtämisestä sekä osuuksien maksamisesta Euroopan keskuspankin vararahastoihin ja varauksiin 31 päivänä joulukuuta 2010 annetun päätöksen EKP/2010/34 (6) mukaisesti Eesti Pankin on suoritettava jäljellä oleva osuus merkitsemästään EKP:n pääomasta siten, että 29 päivänä joulukuuta 2010 voimaan tuleva EKP:n pääoman korotus sekä pääoman maksutapa otetaan huomioon,

         ON HYVÄKSYNYT TÄMÄN PÄÄTÖKSEN:
   1 artikla
   Merkityn ja maksettavan pääoman määrä ja maksutapa
   1.   Kun päätöksen EKP/2008/23 2 artiklassa esitetyt painoarvot ja EKP:n päätöksen EKP/2010/26 1 artiklan mukainen EKP:n pääoman korotus otetaan huomioon, kunkin kansallisen keskuspankin on maksettava sen nimen perässä seuraavassa taulukossa ilmoitetun määrän:

               Kansallinen keskuspankki

               euroa

               Nationale Bank van België/Banque Nationale de Belgique

               261 010 384,68

               Deutsche Bundesbank

               2 037 777 027,43

               Banc Ceannais na hÉireann/Central Bank of Ireland

               119 518 566,24

               Bank of Greece

               211 436 059,06

               Banco de España

               893 564 575,51

               Banque de France

               1 530 293 899,48

               Banca d’Italia

               1 344 715 688,14

               Central Bank of Cyprus

               14 731 333,14

               Banque centrale du Luxembourg

               18 798 859,75

               Bank Centrali ta’ Malta/Central Bank of Malta

               6 800 732,32

               De Nederlandsche Bank

               429 156 339,12

               Oesterreichische Nationalbank

               208 939 587,70

               Banco de Portugal

               188 354 459,65

               Banka Slovenije

               35 381 025,10

               Národná banka Slovenska

               74 614 363,76

               Suomen Pankki

               134 927 820,48

         2.   Kukin kansallinen keskuspankki maksaa sen nimen perässä seuraavassa taulukossa ilmoitetun määrän:

               Kansallinen keskuspankki

               euroa

               Nationale Bank van België/Banque Nationale de Belgique

               121 280 000

               Deutsche Bundesbank

               946 865 000

               Banc Ceannais na hÉireann/Central Bank of Ireland

               55 535 000

               Bank of Greece

               98 245 000

               Banco de España

               415 200 000

               Banque de France

               711 060 000

               Banca d’Italia

               624 830 000

               Central Bank of Cyprus

               6 845 000

               Banque centrale du Luxembourg

               8 735 000

               Bank Centrali ta’ Malta/Central Bank of Malta

               3 160 000

               De Nederlandsche Bank

               199 410 000

               Oesterreichische Nationalbank

               97 085 000

               Banco de Portugal

               87 520 000

               Banka Slovenije

               16 440 000

               Národná banka Slovenska

               34 670 000

               Suomen Pankki

               62 695 000

         3.   Kansalliset keskuspankit maksavat EKP:lle 2 kohdassa vahvistetun määrän Euroopan laajuisen automatisoidun reaaliaikaisen bruttomaksujärjestelmän (TARGET2) välityksellä tapahtuvalla erillisellä siirrolla.
   4.   Kukin kansallinen keskuspankki maksaa osuutensa korotetusta pääomasta vuoden väliajoin kolmena yhtä suurena eränä. Ensimmäinen erä on maksettava 29 päivänä joulukuuta 2010 ja seuraavat erät maksetaan seuraavina vuosina kaksi pankkipäivää ennen TARGET2-järjestelmän viimeistä aukiolopäivää
   2 artikla
   Voimaantulo
   Tämä päätös tulee voimaan 29 päivänä joulukuuta 2010.

      Tehty Frankfurt am Mainissa 13 päivänä joulukuuta 2010.

            EKP:n puheenjohtaja

         Jean-Claude TRICHET

      (1)  EUVL L 21, 24.1.2009, s. 69.

      (2)  Katso tämän virallisen lehden sivu 53.

      (3)  EUVL L 21, 24.1.2009, s. 66.

      (4)  EUVL L 196, 28.7.2010, s. 24.

      (5)  Asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33).

      (6)  Katso tämän virallisen lehden sivu 58.


title: 2004/928/EY:Neuvoston päätös, tehty 22 päivänä joulukuuta 2004, Kaakkois-Euroopan vakaussopimuksen erityiskoordinaattorin nimittämisestä

text:
               31.12.2004

               FI

               Euroopan unionin virallinen lehti

               L 396/47

      NEUVOSTON PÄÄTÖS,
   tehty 22 päivänä joulukuuta 2004,
   Kaakkois-Euroopan vakaussopimuksen erityiskoordinaattorin nimittämisestä
   (2004/928/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Yhdistyneiden Kansakuntien väliaikaiselle Kosovon-siviilioperaatiolle (UNMIK), Bosnia ja Hertsegovinassa olevan korkean edustajan toimistolle ja Kaakkois-Euroopan vakaussopimukselle annettavasta tuesta 22 päivänä toukokuuta 2000 annetun neuvoston asetuksen (EY) N:o 1080/2000 (1) ja erityisesti sen 1 a artiklan,
   ottaa huomioon komission ehdotuksen,
   sekä katsoo seuraavaa:

               (1)

               Euroopan unionin jäsenvaltioiden ulkoministerit ja Euroopan yhteisöjen komission edustajat sopivat 10 päivänä kesäkuuta 1999 yhdessä muiden asianomaisten osapuolten kanssa Kaakkois-Euroopan vakaussopimuksen, jäljempänä ’vakaussopimus’, tekemisestä.

               (2)

               Asetuksen (EY) N:o 1080/2000 1 a artiklassa säädetään menettelystä vakaussopimuksen erityiskoordinaattorin nimittämiseksi vuosittain.

               (3)

               Erityiskoordinaattorin nimityksen vahvistamisen yhteydessä on syytä vahvistaa tämän toimeksianto. Kokemus on osoittanut, että Kaakkois-Euroopan vakaussopimuksen erityiskoordinaattorin nimittämisestä vuodeksi 2004 22 päivänä joulukuuta 2003 tehdyn neuvoston päätöksen 2003/910/EY (2) mukainen toimeksianto on tarkoituksenmukainen.

               (4)

               On aiheellista vahvistaa vastuualueet selvästi sekä antaa ohjeita koordinoinnista ja raportoinnista,

         ON PÄÄTTÄNYT SEURAAVAA:
   1 artikla
   Nimitetään tohtori Erhard Busek Kaakkois-Euroopan vakaussopimuksen erityiskoordinaattoriksi.
   2 artikla
   Erityiskoordinaattori hoitaa 10 päivänä kesäkuuta 1999 laaditun vakaussopimusasiakirjan 13 kohdassa määritellyt tehtävät.
   3 artikla
   Edellä 2 artiklassa tarkoitetun tavoitteen mukaisesti erityiskoordinaattorin tehtävänä on:

               a)

               edistää vakaussopimuksen tavoitteiden saavuttamista yksittäisissä maissa ja niiden välillä yhteyksissä, joissa vakaussopimuksella todetaan olevan lisäarvoa;

               b)

               toimia Kaakkois-Euroopan alueellisen keskustelufoorumin puheenjohtajana;

               c)

               ylläpitää läheisiä yhteyksiä kaikkiin vakaussopimuksen osapuoliin sekä avunantajamaihin, -järjestöihin ja -elimiin sekä asiaankuuluviin alueellisiin aloitteisiin ja järjestöihin tavoitteenaan alueellisen yhteistyön edistäminen ja alueellisen vastuun lisääminen;

               d)

               toimia läheisessä yhteistyössä kaikkien Euroopan unionin toimielinten ja sen jäsenvaltioiden kanssa vahvistaakseen Euroopan unionin asemaa vakaussopimuksessa vakaussopimusasiakirjan 18–20 kohdan mukaisesti sekä varmistaakseen vakaussopimuksen ja vakautus- ja assosiaatioprosessin välisen täydentävyyden;

               e)

               tavata määräajoin ja tarvittaessa kollektiivisesti työryhmien puheenjohtajat yleisen strategisen koordinoinnin varmistamiseksi sekä huolehtia Kaakkois-Euroopan alueellisen keskustelufoorumin ja sen välineiden sihteeristön tehtävistä;

               f)

               toimia vakaussopimuksen osapuolia kuullen ennalta laaditun, sellaisia vakaussopimukseen liittyviä ensisijaisia toimia koskevan luettelon perusteella, jotka on määrä toteuttaa vuonna 2005, sekä tarkastella säännöllisesti vakaussopimuksen työskentelymenetelmiä ja rakenteita johdonmukaisuuden ja voimavarojen tehokkaan käytön varmistamiseksi.

         4 artikla
   Erityiskoordinaattori tekee komission kanssa rahoitussopimuksen.
   5 artikla
   Erityiskoordinaattorin toimet sovitetaan yhteen yhteisen ulko- ja turvallisuuspolitiikan korkeana edustajana toimivan neuvoston pääsihteerin, neuvoston puheenjohtajavaltion ja komission toimien kanssa etenkin epävirallisen neuvoa-antavan komitean puitteissa. Paikalla ylläpidetään tiiviitä yhteyksiä neuvoston puheenjohtajavaltioon, komissioon, jäsenvaltioiden edustustojen päälliköihin, Euroopan unionin erityisedustajiin, Bosnia ja Hertsegovinassa olevaan korkean edustajan toimistoon sekä Yhdistyneiden Kansakuntien Kosovon-siviilihallintoon.
   6 artikla
   Erityiskoordinaattori raportoi tarvittaessa neuvostolle ja komissiolle. Hän jatkaa säännöllistä raportointia Euroopan parlamentille toimistaan.
   7 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2005 aina 31 päivään joulukuuta 2005.

      Tehty Brysselissä 22 päivänä joulukuuta 2004.

            Neuvoston puolesta

            Puheenjohtaja

         C. VEERMAN

      (1)  EYVL L 122, 24.5.2000, s. 27, asetus sellaisena kuin se on muutettuna asetuksella (EY) N:o 2098/2003 (EUVL L 316, 29.11.2003, s. 1).

      (2)  EUVL L 342, 30.12.2003, s. 51.


Avis juridique important

|

31996D0413

96/413/EY: Neuvoston päätös, tehty 25 päivänä kesäkuuta 1996, Euroopan teollisuuden kilpailukykyä edistävän yhteisön toimintaohjelman täytäntöönpanosta

Virallinen lehti nro L 167 , 06/07/1996 s. 0055 - 0057

NEUVOSTON PÄÄTÖS,tehty 25 päivänä kesäkuuta 1996,Euroopan teollisuuden kilpailukykyä edistävän yhteisön toimintaohjelman täytäntöönpanosta (96/413/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 artiklan 3 kohdan,ottaa huomioon komission ehdotuksen,ottaa huomioon Euroopan parlamentin lausunnon (1),ottaa huomioon talous- ja sosiaalikomitean lausunnon (2),ottaa huomioon alueiden komitean lausunnon (3),sekä katsoo, että(1) Eurooppa-neuvostoon Brysselissä 10 ja 11 päivänä joulukuuta 1993 kokoontuneet valtioiden ja hallitusten päämiehet hyväksyivät kilpailukykyä, kasvua ja työllisyyttä koskevan valkoisen kirjan Euroopan unionin ja sen jäsenvaltioiden toimintaohjeeksi, kannattaen yleiseen kilpailukykyyn, kasvun ja työllisyyden osatekijään, perustuvaa lähestymistapaa teolliseen kehitykseen,(2) neuvosto hyväksyi 22 päivänä huhtikuuta 1994 päätelmät Euroopan teollisuuden kilpailukyvyn vahvistamisesta edellä mainitun valkoisen kirjan pohjalta,(3) neuvosto hyväksyi syyskuussa 1994 annetun komission tiedonannon pohjalta yhteisön teollisuuden kilpailukyvyn vahvistamista koskevan päätöslauselman 21 päivänä marraskuuta 1994 (4) painottaen erityisesti, että kilpailukykyinen ja innovatiivinen teollisuus on perusta talouskasvulle ja uusien työpaikkojen luomiselle; kilpailukyvyn ja kilpailun ulkoisia edellytyksiä on parannettava, jotta Euroopan unioni voisi säilyä suotuisana liiketaloudellisena toimintapaikkana uusien yritysten ja uusien työpaikkojen perustamiselle,(4) neuvosto hyväksyi 10 päivänä lokakuuta 1994 komission yhtenäistä ohjelmaa pienten ja keskisuurten yritysten ja käsityöläisammattien harjoittajien hyväksi tukevan päätöslauselman,(5) Cannesin Eurooppa-neuvosto 26 ja 27 päivänä kesäkuuta 1995 pani erittäin kiinnostuneena merkille kilpailukykyä käsittelevän neuvoa-antavan komitean (Ciampi-ryhmä) kertomuksen,(6) Euroopan parlamentti hyväksyi 29 päivänä kesäkuuta 1995 Euroopan unionin teollisuuden kilpailukyvystä annettua komission tiedonantoa koskevan päätöslauselman,(7) teollisuustuotanto ja palveluala täydentävät toisiaan yhä enenevässä määrin; sen vuoksi kilpailukykyinen teollisuus on välttämätön, jotta voidaan täysin hyödyntää mahdollisuuksia luoda uusia työpaikkoja palvelualalle,(8) sisäiset energia- ja tietoliikennemarkkinat on toteutettava tavoitteena tämän tuotannonalan ja yleensä teollisuuden kilpailukyvyn nopea vahvistuminen,(9) taloudellinen ja sosiaalinen yhteenkuuluvuus ja Euroopan teollisuuden kilpailukyky ovat siinä suhteessa sidoksissa toisiinsa, että kilpailukykyinen eurooppalainen teollisuus voi edistää yhteenkuuluvuutta, ja tämä voi puolestaan antaa teollisuudelle laajemman kaupallisen ja maantieteellisen perustan suomat edut,(10) teollisuuden kilpailukyvyn turvaaminen ja vahvistaminen on ensisijaisesti yritysten tehtävä, ja yhteisön ja jäsenvaltioiden tehtävä on valvoa tarpeellisten edellytysten turvaamista; on erityisen kiireellistä, että yhteisö ja sen jäsenvaltiot toteuttavat tätä varten toimenpiteitä kukin toimivaltuuksiensa rajoissa,(11) teknisen kehityksen nopeutuminen, markkinoiden muuttuminen yhä maailmanlaajuisemmiksi, kansainvälisen kilpailun kiristyminen ja ympäristönsuojelun kasvava merkitys edellyttävät kaikilta talouselämän, politiikan ja yhteiskunnan vastuutehtävissä olevilta lisäponnisteluja tarpeellisten rakenteellisten mukautusten edistämiseksi, erityisesti kestävän kehityksen turvaamiseksi ja uusien työpaikkojen luomiseksi,(12) markkinoiden tarpeiden tarkempi huomioon ottaminen tutkimuspolitiikassa ja tietoyhteiskunnan toteuttaminen vaikuttavat ratkaisevasti kaikkeen Euroopan unionin teolliseen toimintaan,(13) on tarpeellista välttää kilpailun vääristymistä ja edistää markkinoiden avautumista yhteisössä ja sen ulkopuolella,(14) inhimillisten voimavarojen kehittäminen erityisesti ammatillisen koulutuksen avulla on oleellista teollisuuden kilpailukyvyn lisäämiseksi tarvittavissa rakenteellisissa muutoksissa,(15) on tarpeellista selkeyttää teollisuuden alalla kehitetyn toiminnan oikeudelliset perustat Euroopan unionin teollisuuden kilpailukykypolitiikkaa käsittelevässä tiedonannossa esitettyjen aloitteiden täytäntöönpanemiseksi, ja(16) teollisuuden yhteistyön lujittamiseen kohdistuvilla investoinneilla on strateginen merkitys, ja ne ovat kerrannaisvaikutukset huomioon ottaen ensisijainen väline sosiaalisessa ja taloudellisessa kehityksessä ja kansojen lähentymisessä,ON PÄÄTTÄNYT SEURAAVAA:1 artikla Vahvistetaan liitteenä olevassa toimintaohjelmassa esitetyt suuntaviivat Euroopan teollisuuden kilpailukyvyn lujittamiseksi; se muodostaa perustan taloudelliselle kasvulle ja uusien työpaikkojen luomiselle sekä edistää taloudellista ja sosiaalista yhteenkuuluvuutta seuraavin tavoittein:a) viranomaisten tehtävien saattaminen ajan tasalle teollisuuden alalla erityisesti kaikkien tarpeettomien oikeudellisten ja hallinnollisten rasitteiden poistamiseksi yrityksiltä (erityisesti pieniltä ja keskisuurilta yrityksiltä),b) kilpailun vääristymättömyyden takaaminen yhteisössä ja sen ulkopuolella,c) teollisen yhteistyön tiivistäminen, jad) kilpailukyvyn aineettomien tekijöiden edistäminen.2 artikla Komissio antaa Euroopan parlamentille, neuvostolle, talous- ja sosiaalikomitealle sekä alueiden komitealle vuosittain kertomuksen, jossa arvioidaan saavutettuja tuloksia ja johon liitetään tarvittaessa aiheellisia ehdotuksia.Tehty Luxemburgissa 25 päivänä kesäkuuta 1996.Neuvoston puolestaM. PINTOPuheenjohtaja(1) EYVL N:o C 308, 20.11.1995, s. 470(2) EYVL N:o C 39, 12.2.1996, s. 1(3) EYVL N:o C 100, 2.4.1996, s. 14(4) EYVL N:o C 343, 6.12.1994, s. 1LIITE TOIMINTAOHJELMA EUROOPAN UNIONIN TEOLLISUUDEN KILPAILUKYVYN VAHVISTAMISEKSI Pääsuuntaviivat 1. Euroopan unionin teollisuuden kilpailukykypolitiikkaa koskevassa tiedonannossa esitettyjen aloitteiden toteuttaminen seuraavilla aloilla:- aineettomat investoinnit,- teollinen yhteistyö,- kilpailun teolliset näkökohdat, ja- viranomaisten tehtävien saattaminen ajan tasalle teollisuuden alalla.2. Myötävaikuttaminen oppimisyhteisön toteutumiseen, erityisesti edistämällä jatkuvaa koulutusta.3. Teollisen yhteistyön kehittäminen ottaen huomioon erityistilanne- Keski- ja Itä-Euroopan maissa, Baltian maissa ja Itsenäisten valtioiden yhteisössä,- Välimeren maissa ja Latinalaisen Amerikan maissa,- Aasian maissa ja- Afrikan, Karibian ja Tyynenmeren maissa ja eteläisessä Afrikassa.4. Euroopan unionin ja Yhdysvaltojen välisten suhteiden lujittaminen ja syventäminen erityisesti tukemalla Atlantin ylittävää yritysten välistä kaupallista vuoropuhelua.5. Markkinakohtaisen tietokannan laatiminen eurooppalaisten yritysten kolmansissa maissa kohtaamista esteistä yhteistyössä kauppapolitiikan alalla toimivaltaisen komitean kansallisten viranomaisten ja teollisuuden kanssa.6. Teollisuustoiminnan ja palveluiden uudelleen sijoittumisen tarkastelu ja siitä raportointi teollisuuden pääjohtajille.7. Sisämarkkinoiden toiminnan parantaminen erityisesti standardointiprosessin jouduttamiseksi sekä niiden kansallisten aloitteiden yhteensovittamispyrkimysten edistämiseksi, jotka koskevat Euroopan unionin sisäisessä kaupassa esteitä kohdanneiden yritysten tukemista.8. Teollisuustoiminnan ja siihen liittyvien palveluiden toisiaan täydentävien tekijöiden tutkiminen ja hyödyntäminen.9. Vuosittainen kertomus Euroopan teollisuuden kilpailukyvyn kehityksestä, erityisesti julkaisuun "Yleiskatsaus Euroopan teollisuuteen" (Panorama de l'industrie européenne) koottujen tietojen pohjalta.10. Säännöllinen kertomus teollisuuden pääjohtajille tämän toimintaohjelman edistymisestä ja sen mahdollisista mukautuksista tulevien vuosien osalta.


title: 2011/814/YUTP: Poliittisten ja turvallisuusasioiden komitean päätös EUTM Somalia/2/2011, annettu 6 päivänä joulukuuta 2011 , osallistujien komitean perustamisesta Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten

text:
               7.12.2011

               FI

               Euroopan unionin virallinen lehti

               L 324/34

         POLIITTISTEN JA TURVALLISUUSASIOIDEN KOMITEAN PÄÄTÖS EUTM SOMALIA/2/2011,
   annettu 6 päivänä joulukuuta 2011,
   osallistujien komitean perustamisesta Somalian turvallisuusjoukkojen kouluttamiseen osallistumista koskevaa Euroopan unionin sotilasoperaatiota (EUTM Somalia) varten
   (2011/814/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta (EUTM Somalia) 15 päivänä helmikuuta 2010 annetun neuvoston päätöksen 2010/96/YUTP (1) ja erityisesti sen 8 artiklan 5 kohdan,
   sekä katsoo seuraavaa:

               (1)

               Neuvosto on neuvoston päätöksen 2010/96/YUTP 8 artiklan 5 kohdan mukaisesti valtuuttanut poliittisten ja turvallisuusasioiden komitean (PTK) tekemään tarvittavat päätökset osallistujien komitean perustamiseksi EUTM Somalia -operaatiota varten.

               (2)

               Eurooppa-neuvoston Nizzassa 7, 8 ja 9 päivänä joulukuuta 2000 ja Brysselissä 24 ja 25 päivänä lokakuuta 2002 antamissa päätelmissä vahvistettiin järjestelyt, jotka koskevat kolmansien valtioiden osallistumista kriisinhallintaoperaatioihin ja osallistujien komitean perustamista.

               (3)

               Osallistujien komitea on keskeisessä asemassa EUTM Somalia -operaation päivittäisessä hallinnossa. Se on tärkein foorumi, jolla osallistuvat valtiot käsittelevät yhdessä kysymyksiä, jotka liittyvät niiden joukkojen käyttöön operaatiossa. Poliittisten ja turvallisuusasioiden komitea, joka vastaa operaation poliittisesta valvonnasta ja strategisesta johdosta, ottaa huomioon osallistujien komiteassa esitetyt näkemykset.

               (4)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa (No 22) olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei siten osallistu tämän päätöksen täytäntöönpanoon eikä EUTM Somalia-operaation rahoittamiseen,

         ON HYVÄKSYNYT TÄMÄN PÄÄTÖKSEN:
   1 artikla
   Perustaminen ja toimeksianto
   Perustetaan osallistujien komitea Euroopan unionin sotilasoperaatiolle, jolla osallistutaan Somalian turvallisuusjoukkojen kouluttamiseen (EUTM Somalia). Sen tehtävät on vahvistettu Eurooppa-neuvoston Nizzassa 7, 8 ja 9 päivänä joulukuuta 2000 ja Brysselissä 24 ja 25 päivänä lokakuuta 2002 antamissa päätelmissä.
   2 artikla
   Kokoonpano
   1.   Osallistujien komitean jäseniä ovat:

               —

               kaikkien jäsenvaltioiden edustajat, ja

               —

               niiden operaatioon osallistuvien, liitteessä lueteltujen kolmansien valtioiden edustajat, joiden osallistuminen on sotilaallisesti merkittävää.

         2.   EU:n operaation komentaja tai hänen edustajansa, Euroopan unionin sotilasesikunnan pääjohtaja tai hänen edustajansa ja komission edustajat osallistuvat osallistujien komitean kokouksiin.
   3.   Kolmansia henkilöitä voidaan tarvittaessa kutsua kokoukseen tiettyjen asioiden käsittelyn ajaksi.
   3 artikla
   Puheenjohtaja
   Osallistujien komitean puheenjohtajana toimii unionin ulkoasioiden ja turvallisuuspolitiikan korkea edustaja tai hänen edustajansa tiiviissä yhteistyössä Euroopan unionin sotilaskomitean puheenjohtajan tai hänen edustajansa kanssa.
   4 artikla
   Kokoukset
   1.   Puheenjohtaja kutsuu osallistujien komitean koolle säännöllisin väliajoin. Olosuhteiden niin vaatiessa voidaan puheenjohtajan aloitteesta tai jäsenen pyynnöstä kutsua kokouksia koolle kiireellisesti.
   2.   Puheenjohtaja jakaa etukäteen esityslistaehdotuksen ja kokousasiakirjat. Kunkin kokouksen jälkeen jaetaan yhteenveto kokouksesta.
   5 artikla
   Menettely
   1.   Rajoittamatta 3 kohdan soveltamista, poliittisten ja turvallisuusasioiden komitean toimivaltaa ja EU:n operaation komentajan tehtäviä

               —

               osallistujien komitean operaation päivittäistä hallintoa koskevan päätöksen teko edellyttää operaatioon osallistuvien valtioiden edustajien yksimielisyyttä;

               —

               osallistujien komitea antaman suosituksen, joka koskee operatiiviseen suunnitteluun mahdollisesti tehtäviä mukautuksia, mukaan lukien tavoitteiden mukautukset, antaminen edellyttää osallistujien komitean jäsenten yksimielisyyttä.

         Jäsenen pidättäytyminen äänestyksestä ei estä yksimielisyyttä.
   2.   Puheenjohtaja toteaa, että enemmistö niiden valtioiden edustajista, joilla on oikeus osallistua käsittelyyn, on läsnä.
   3.   Kaikki menettelyä koskevat kysymykset ratkaistaan kokouksessa läsnä olevien osallistujien komitean jäsenten yksinkertaisella enemmistöllä.
   4.   Tanska ei osallistu komitean päätöksentekoon.
   6 artikla
   Tietojen luottamuksellisuus
   1.   Osallistujien komitean kokouksiin ja käsittelyihin sovelletaan neuvoston turvallisuussääntöjä turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyn neuvoston päätöksen 2011/292/EY (2) mukaisesti. Erityisesti edellytetään, että osallistujien komitean jäsenillä on riittävä luotettavuusselvitys.
   2.   Osallistujien komitean käsittelyt kuuluvat salassapitovelvollisuuden piiriin, jollei osallistujien komitea päätä yksimielisesti toisin.
   7 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 6 päivänä joulukuuta 2011.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 44, 19.2.2010, s. 16.

      (2)  EUVL L 141, 27.5.2011, s. 17.

      LIITE

         2 artiklan 1 kohdan toisessa luetelmakohdassa tarkoitettu kolmansien valtioiden luettelo

                  —

                  Serbia


Avis juridique important

|

32003D0299

2003/299/EY: Neuvoston päätös, tehty 14 päivänä huhtikuuta 2003, Euroopan yhteisöjen ja niiden jäsenvaltioiden sekä Slovakian tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä uusia keskinäisiä maatalousmyönnytyksiä koskevien neuvottelujen tulosten huomioon ottamiseksi

Virallinen lehti nro L 107 , 30/04/2003 s. 0036 - 0039

Neuvoston päätös,tehty 14 päivänä huhtikuuta 2003,Euroopan yhteisöjen ja niiden jäsenvaltioiden sekä Slovakian tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä uusia keskinäisiä maatalousmyönnytyksiä koskevien neuvottelujen tulosten huomioon ottamiseksi(2003/299/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) Euroopan yhteisöjen ja niiden jäsenvaltioiden sekä Slovakian tasavallan välisestä assosiaatiosta tehdyssä Eurooppa-sopimuksessa(1), jäljempänä "Eurooppa-sopimus", määrätään tietyistä vastavuoroisista myönnytyksistä eräiden maataloustuotteiden osalta.(2) Eurooppa-sopimuksen 21 artiklan 5 kohdassa määrätään, että yhteisö ja Slovakian tasavalta tarkastelevat tuote tuotteelta järjestelmällisesti ja vastavuoroisesti mahdollisuuksia antaa toisilleen lisämyönnytyksiä.(3) Eurooppa-sopimuksessa määrättyjen etuusjärjestelyjen ensimmäisistä parannuksista määrätään Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehdyssä pöytäkirjassa, joka hyväksyttiin päätöksellä 98/638/EY(2).(4) Maataloustuotteiden kaupan vapauttamista koskeneiden, vuonna 2000 päättyneiden neuvottelujen seurauksena määrättiin myös etuusjärjestelyjen parantamisesta. Yhteisö pani ne täytäntöön 1 päivästä heinäkuuta 2000 alkaen eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Slovakian tasavallan Eurooppa-sopimuksessa määrättyjen eräiden maatalousmyönnytysten mukauttamisesta autonomisina siirtymäkauden toimenpiteinä 17 päivänä lokakuuta 2000 annetulla asetuksella (EY) N:o 2434/2000(3). Etuusjärjestelyjen toista mukautusta ei ole vielä sisällytetty Eurooppa-sopimukseen lisäpöytäkirjana.(5) Eurooppa-sopimuksen etuusjärjestelyjen parantamista koskevat neuvottelut saatiin päätökseen 3 päivänä toukokuuta 2000 ja 25 päivänä kesäkuuta 2002.(6) Euroopan yhteisöjen ja niiden jäsenvaltioiden sekä Slovakian tasavallan välisen Eurooppa-sopimuksen kauppaa koskevien määräysten mukauttamista koskeva Eurooppa-sopimuksen uusi lisäpöytäkirja, jäljempänä "pöytäkirja", olisi hyväksyttävä osapuolten välisten maataloustuotteiden kauppaa koskevien myönnytysten kodifioimiseksi, vuosina 2000 ja 2002 päätökseen saatettujen neuvottelujen tulokset mukaan luettuina.(7) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetulla komission asetuksella (ETY) N:o 2454/93(4) kodifioidaan hallintosäännöt niiden tariffikiintiöiden osalta, jotka on tarkoitettu käytettäviksi tulli-ilmoitusten päivämäärien kronologisessa järjestyksessä. Eräitä tämän päätöksen mukaisia tariffikiintiöitä olisi siksi hallinnoitava kyseisiä sääntöjä noudattaen.(8) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(5) mukaisesti.(9) Edellä mainittujen neuvottelujen seurauksena asetus (EY) N:o 2434/2000 ei enää ole sisällöllisesti tarpeen, joten se olisi kumottava,ON PÄÄTTÄNYT SEURAAVAA:1 artiklaHyväksytään Euroopan yhteisöjen ja niiden jäsenvaltioiden sekä Slovakian tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamisesta maatalouden keskinäisiä myönnytyksiä koskevien neuvottelujen tulosten huomioonottamiseksi tehty pöytäkirja.2 artiklaNeuvoston puheenjohtaja oikeutetaan nimeämään henkilö, jolla on valtuudet allekirjoittaa tämä pöytäkirja yhteisöä sitovasti, ja antaa pöytäkirjan 3 artiklassa määrätty ilmoitus.3 artikla1. Tämän päätöksen tullessa voimaan tämän päätöksen liitteenä olevan pöytäkirjan liitteissä määrätyt järjestelyt korvaavat Euroopan yhteisöjen ja niiden jäsenvaltioiden sekä Slovakian tasavallan välisen Eurooppa-sopimuksen, sellaisena kuin se on muutettuna, 21 artiklan 2 ja 4 kohdassa tarkoitetuissa liitteissä XI ja XII mainitut järjestelyt.2. Komissio antaa pöytäkirjan soveltamista koskevat säännöt 6 artiklan 2 kohdassa tarkoitettua menettelyä noudattaen.4 artikla1. Komissio voi muuttaa tämän päätöksen liitteessä oleville tariffikiintiöille annettuja järjestysnumeroita 6 artiklan 2 kohdassa tarkoitettua menettelyä noudattaen. Tariffikiintiöitä, joiden järjestysnumero on suurempi kuin 09.5100, hallinnoi komissio asetuksen (ETY) N:o 2454/93 308 a, 308 b ja 308 c artiklan mukaisesti.2. Tariffikiintiöiden alaiset tuotemäärät, jotka luovutetaan asetuksen (EY) N:o 2434/2000 liitteessä A(b) säädettyjen myönnytysten mukaisesti vapaaseen liikkeeseen 1 päivästä heinäkuuta 2002 alkaen, on luettava kokonaisuudessaan liitteenä olevan pöytäkirjan liitteessä A(b) olevassa neljännessä sarakkeessa tarkoitettuihin määriin, lukuun ottamatta määriä, joiden tuontitodistukset on myönnetty ennen 1 päivää heinäkuuta 2002.5 artiklaPääsy tämän päätöksen liitteessä ja pöytäkirjan liitteessä C tarkoitettuun viiniä koskevaan yhteisön tariffikiintiöön edellyttää V I 1 -asiakirjan tai V I 2 -otteen esittämistä neuvoston asetuksen (EY) N:o 1493/1999 soveltamista koskevista yksityiskohtaisista säännöistä kolmansien maiden kanssa käytävän viinialan tuotteiden kaupan osalta 24 päivänä huhtikuuta 2001 annetun komission asetuksen (EY) N:o 883/2001(6) mukaisesti.6 artikla1. Komissiota avustaa vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(7) 23 artiklalla perustettu vilja-alan hallintokomitea tai tarvittaessa muiden maatalousalan yhteisistä markkinajärjestelyistä annettujen asetusten asianomaisilla säännöksillä perustettu komitea.2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä.Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.3. Komitea vahvistaa työjärjestyksensä.7 artiklaKumotaan asetus (EY) N:o 2434/2000 pöytäkirjan voimaantulopäivästä.Tehty Brysselissä 14 päivänä huhtikuuta 2003.Neuvoston puolestaPuheenjohtajaA. Giannitsis(1) EYVL L 359, 31.12.1994, s. 2.(2) EYVL L 306, 16.11.1998, s. 2.(3) EYVL L 280, 4.11.2000, s. 9.(4) EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o 444/2002 (EYVL L 68, 12.3.2002, s. 11).(5) EYVL L 184, 17.7.1999, s. 23.(6) EYVL L 128, 10.5.2001, s. 1, asetus sellaisena kuin se on viimeksi muutettuna asetuksella (EY) N:o 2380/2002 (EYVL L 358, 31.12.2002, s. 117).(7) EYVL L 181, 1.7.1992, s. 21, asetus sellaisena kuin se on viimeksi muutettuna asetuksella (EY) N:o 1666/2000 (EYVL L 193, 29.7.2000, s. 1).LIITESlovakian tasavallasta peräisin olevia tuotteita koskevien EU:n tariffikiintiöiden järjestysnumerot (4 artiklassa tarkoitetut)>TAULUKON PAIKKA>


title: 2013/100/EU: Neuvoston päätös, annettu 10 päivänä toukokuuta 2012 , Euroopan unionin ja Sri Lankan demokraattisen sosialistisen tasavallan hallituksen välisen tiettyjä lentoliikenteen näkökohtia koskevan sopimuksen allekirjoittamisesta unionin puolesta ja sen väliaikaisesta soveltamisesta

text:
               22.2.2013

               FI

               Euroopan unionin virallinen lehti

               L 49/1

      NEUVOSTON PÄÄTÖS,
   annettu 10 päivänä toukokuuta 2012,
   Euroopan unionin ja Sri Lankan demokraattisen sosialistisen tasavallan hallituksen välisen tiettyjä lentoliikenteen näkökohtia koskevan sopimuksen allekirjoittamisesta unionin puolesta ja sen väliaikaisesta soveltamisesta
   (2013/100/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 tehdyllä päätöksellä komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta unionitason sopimuksella.

               (2)

               Komissio on neuvotellut unionin puolesta Sri Lankan demokraattisen sosialistisen tasavallan hallituksen kanssa sopimuksen tietyistä lentoliikenteen näkökohdista, jäljempänä ’sopimus’, 5 päivänä kesäkuuta 2003 tehdyn neuvoston päätöksen liitteessä vahvistettujen menettelyiden ja neuvotteluohjeiden mukaisesti.

               (3)

               Sopimus olisi allekirjoitettava ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa Euroopan unionin ja Sri Lankan demokraattisen sosialistisen tasavallan hallituksen välinen tiettyjä lentoliikenteen näkökohtia koskeva sopimus unionin puolesta sillä varauksella, että mainitun sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Sopimusta sovelletaan sen 7 artiklan 2 kohdan mukaisesti sopimuksen voimaantuloon saakka väliaikaisesti sen allekirjoittamisesta lukien (1).
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä toukokuuta 2012.

            Neuvoston puolesta

            Puheenjohtaja

         U. ELBÆK

      (1)  Neuvoston pääsihteeristö julkaisee sopimuksen allekirjoituspäivän Euroopan unionin virallisessa lehdessä.

      Euroopan unionin ja Sri Lankan demokraattisen sosialistisen tasavallan hallituksen välinen

         SOPIMUS

      tietyistä lentoliikenteen näkökohdista
      EUROOPAN UNIONI,
      jäljempänä ’unioni’,
      sekä
      SRI LANKAN DEMOKRAATTISEN SOSIALISTISEN TASAVALLAN HALLITUS,
      jäljempänä ’Sri Lanka’,
      jäljempänä ’osapuolet’, jotka
      TOTEAVAT, että useiden jäsenvaltioiden ja Sri Lankan välillä on tehty kahdenvälisiä lentoliikennesopimuksia,
      TUNNUSTAVAT, että Euroopan unionin jäsenvaltioiden ja Sri Lankan kahdenvälisten lentoliikennesopimusten eräät määräykset, jotka ovat unionin oikeuden vastaisia, on saatettava sen mukaisiksi, jotta unionin ja Sri Lankan väliselle lentoliikenteelle voidaan luoda asianmukainen oikeusperusta ja liikenteen jatkuvuus voidaan turvata,
      TOTEAVAT, että unionilla on yksinomainen toimivalta monissa sellaisissa asioissa, joita voi sisältyä unionin jäsenvaltioiden ja kolmansien maiden kahdenvälisiin lentoliikennesopimuksiin,
      TOTEAVAT, että johonkin jäsenvaltioon sijoittautuneilla unionin lentoliikenteen harjoittajilla on unionin oikeuden nojalla oikeus syrjimättömään pääsyyn unionin jäsenvaltioiden ja kolmansien maiden välisille lentoreiteille,
      OTTAVAT HUOMIOON, että unionin ja tiettyjen kolmansien maiden välillä on tehty sopimuksia, joiden mukaan näiden kolmansien maiden (liitteessä 3 luetellut maat) kansalaiset voivat olla omistajina lentoyhtiöissä, joilla on unionin oikeuden mukainen toimilupa,
      TOTEAVAT, etteivät lentoliikenteen harjoittajat unionin oikeuden mukaisesti periaatteessa saa tehdä sopimuksia, jotka voivat vaikuttaa unionin jäsenvaltioiden väliseen kauppaan ja joiden tavoitteena tai seurauksena on kilpailun estäminen, rajoittaminen tai vääristäminen,
      TUNNUSTAVAT, että unionin jäsenvaltioiden ja Sri Lankan välillä tehtyjen kahdenvälisten lentoliikennesopimusten määräykset, joissa i) vaaditaan tai suositaan sellaisten yritysten välisten sopimusten tekemistä, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat lentoliikenteen harjoittajien välistä kilpailua asianomaisilla reiteillä, tai ii) vahvistetaan tällaisten sopimusten, päätösten tai toimintatapojen vaikutuksia tai iii) annetaan lentoliikenteen harjoittajille tai muille yksityisille talouden toimijoille valta toteuttaa toimenpiteitä, jotka estävät, vääristävät tai rajoittavat lentoliikenteen harjoittajien välistä kilpailua asianomaisilla reiteillä, saattavat tehdä yrityksiin sovellettavista kilpailusäännöistä tehottomia,
      TUNNUSTAVAT, että jos jäsenvaltio on nimennyt lentoliikenteen harjoittajan, jonka turvallisuuden viranomaisvalvonnasta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Sri Lankan välisen sopimuksen turvallisuusmääräysten nojalla Sri Lankalle kuuluvia oikeuksia sovelletaan yhtäläisesti suhteessa kyseiseen toiseen jäsenvaltioon,
      TOTEAVAT, että liitteessä 1 luetellut kahdenväliset lentoliikennesopimukset perustuvat yleiseen periaatteeseen, jonka mukaan sopimuspuolten nimeämillä lentoyhtiöillä on oikeudenmukaiset ja tasavertaiset mahdollisuudet tarjota sovittuja lentoliikennepalveluja määrätyillä reiteillä,
      TOTEAVAT, että tämän sopimuksen tarkoituksena ei ole lisätä unionin ja Sri Lankan välisen lentoliikenteen kokonaismäärää tai vaikuttaa yhteisön lentoliikenteen harjoittajien ja Sri Lankan lentoliikenteen harjoittajien väliseen tasapainoon eikä neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin,
      OVAT SOPINEET SEURAAVAA:
      1 artikla
      Yleiset määräykset
      1.   Tässä sopimuksessa tarkoitetaan ’jäsenvaltioilla’ Euroopan unionin jäsenvaltioita ja ’EU:n perussopimuksilla’ Euroopan unionista tehtyä sopimusta ja Euroopan unionin toiminnasta tehtyä sopimusta.
      2.   Kun jossain liitteessä 1 mainitussa sopimuksessa viitataan kyseisen sopimuksen osapuolena olevan jäsenvaltion kansalaisiin, tämän katsotaan viittaavan jäsenvaltioiden kansalaisiin.
      3.   Kun jossakin liitteessä 1 mainitussa sopimuksessa viitataan kyseisen sopimuksen osapuolena olevan jäsenvaltion lentoliikenteen harjoittajiin tai lentoyhtiöihin, tämän on katsottava viittaavan kyseisen jäsenvaltion nimeämiin lentoliikenteen harjoittajiin tai lentoyhtiöihin.
      4.   Liikenneoikeudet myönnetään edelleen kahdenvälisten sopimusten mukaisesti.
      2 artikla
      Jäsenvaltion tekemä nimeäminen
      1.   Tämän artiklan 2 kohdan määräykset syrjäyttävät liitteessä 2 olevassa a kohdassa lueteltujen artiklojen vastaavat määräykset, jotka koskevat kyseisen jäsenvaltion tekemää lentoliikenteen harjoittajan nimeämistä ja Sri Lankan lentoliikenteen harjoittajalle myöntämiä liikennöintilupia ja muita lupia, ja tämän artiklan 3 kohdan määräykset syrjäyttävät liitteessä 2 olevassa b kohdassa lueteltujen artiklojen vastaavat määräykset, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista.
      2.   Saatuaan ilmoituksen jäsenvaltion tekemästä nimeämisestä Sri Lanka myöntää asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että

                  a)

                  lentoliikenteen harjoittaja on sijoittautunut nimeävän jäsenvaltion alueelle EU:n perussopimusten mukaisesti ja sillä on unionin oikeuden mukainen voimassa oleva liikennelupa; sekä

                  b)

                  lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen ja asiaankuuluva ilmailuviranomainen on mainittu selvästi nimeämisessä; sekä

                  c)

                  lentoliikenteen harjoittaja on jäsenvaltioiden ja/tai jäsenvaltioiden kansalaisten tai muiden liitteessä 3 lueteltujen valtioiden ja/tai niiden kansalaisten omistuksessa joko suoraan tai enemmistöomistuksen kautta ja on jatkuvasti näiden tosiasiallisessa määräysvallassa.

            3.   Sri Lanka voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos

                  a)

                  lentoliikenteen harjoittaja ei ole sijoittautunut nimeävän jäsenvaltion alueelle EU:n perussopimusten mukaisesti tai sillä ei ole unionin oikeuden mukaista voimassa olevaa liikennelupaa; tai

                  b)

                  lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen tai asiaankuuluvaa ilmailuviranomaista ei ole mainittu selvästi nimeämisessä; tai

                  c)

                  lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa, joko suoraan tai enemmistöomistuksen kautta, tai näiden tosiasiallisessa määräysvallassa; tai

                  d)

                  lentoliikenteen harjoittajalla on jo liikennöintilupa Sri Lankan ja jonkin toisen jäsenvaltion kahdenvälisen sopimuksen nojalla, ja Sri Lanka voi osoittaa, että käyttämällä tämän sopimuksen mukaisia liikenneoikeuksiaan reitillä, johon sisältyy jokin paikka kyseisessä toisessa jäsenvaltiossa, lentoliikenteen harjoittaja kiertäisi mainitussa toisessa sopimuksessa määrättyjä liikenneoikeuksiin kohdistuvia rajoituksia; tai

                  e)

                  lentoliikenteen harjoittajalla on sellaisen jäsenvaltion myöntämä lentotoimintalupa, jonka kanssa Sri Lanka ei ole tehnyt kahdenvälistä lentoliikennesopimusta, ja kyseinen jäsenvaltio on evännyt liikenneoikeudet Sri Lankalta.

            Sri Lanka ei saa tämän kohdan mukaisia oikeuksia käyttäessään harjoittaa kansallisuuteen perustuvaa syrjintää yhteisön lentoliikenteen harjoittajien välillä.
      3 artikla
      Turvallisuus
      1.   Tämän artiklan 2 kohdan määräyksillä täydennetään liitteessä 2 olevassa c kohdassa lueteltujen artiklojen vastaavia määräyksiä.
      2.   Jos jäsenvaltio on nimennyt lentoliikenteen harjoittajan, jonka viranomaisvalvonnasta ja sen jatkuvuudesta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Sri Lankan välisen sopimuksen turvallisuusmääräysten nojalla Sri Lankalle kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikennöintilupaan.
      4 artikla
      Yhteensopivuus kilpailusääntöjen kanssa
      1.   Mikään liitteessä 1 luetelluissa sopimuksissa ei mahdollisista päinvastaisista määräyksistä huolimatta saa i) edellyttää tai suosia sellaisia yritysten välillä tehtäviä sopimuksia, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät tai vääristävät kilpailua; tai ii) vahvistaa tällaisten sopimusten, päätösten tai toimintatapojen vaikutuksia; tai iii) antaa yksityisille talouden toimijoille valtaa toimenpiteisiin, joilla estetään, vääristetään tai rajoitetaan kilpailua.
      2.   Liitteessä 1 lueteltujen sopimusten määräyksiä ei sovelleta, jos ne ovat ristiriidassa tämän artiklan 1 kohdan kanssa.
      5 artikla
      Sopimuksen liitteet
      Tämän sopimuksen liitteet ovat erottamaton osa tätä sopimusta.
      6 artikla
      Arviointi, tarkistaminen tai muuttaminen
      Osapuolet voivat milloin tahansa yhteisellä hyväksynnällä arvioida, tarkistaa tai muuttaa tätä sopimusta.
      7 artikla
      Voimaantulo ja väliaikainen soveltaminen
      1.   Tämä sopimus tulee voimaan päivänä, jona osapuolet ovat ilmoittaneet kirjallisesti toisilleen, että sopimuksen voimaansaattamisen edellyttämät sisäiset menettelyt on saatettu päätökseen.
      2.   Sen estämättä, mitä 1 kohdassa määrätään, osapuolet sopivat soveltavansa tätä sopimusta väliaikaisesti sopimuksen allekirjoittamispäivästä siihen asti, kun se tulee voimaan.
      3.   Tätä sopimusta sovelletaan kaikkiin liitteessä 1 lueteltuihin sopimuksiin ja järjestelyihin, mukaan luettuina ne, jotka eivät vielä ole tulleet voimaan tämän sopimuksen allekirjoituspäivänä ja joita ei sovelleta väliaikaisesti.
      8 artikla
      Voimassaolon päättyminen
      1.   Jos jokin liitteessä 1 mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä 1 mainittuun sopimukseen, voimassaolo päättyy samaan aikaan.
      2.   Jos kaikki liitteessä 1 mainitut sopimukset irtisanotaan, tämän sopimuksen voimassaolo päättyy samaan aikaan.

         TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen.
         Tämä sopimus on tehty kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja sinhalan kielellä ja kaikki tekstit ovat yhtä todistusvoimaisia.
         Съставено в Брюксел на двадесет и седми септември две хиляди и дванадесета година.
         Hecho en Bruselas, el veintisiete de septiembre de dos mil doce.
         V Bruselu dne dvacátého sedmého září dva tisíce dvanáct.
         Udfærdiget i Bruxelles den syvogtyvende september to tusind og tolv.
         Geschehen zu Brüssel am siebenundzwanzigsten September zweitausendzwölf.
         Kahe tuhande kaheteistkümnenda aasta septembrikuu kahekümne seitsmendal päeval Brüsselis.
         Έγινε στις Βρυξέλλες, στις είκοσι εφτά Σεπτεμβρίου δύο χιλιάδες δώδεκα.
         Done at Brussels on the twenty-seventh day of September in the year two thousand and twelve.
         Fait à Bruxelles, le vingt-sept septembre deux mille douze.
         Fatto a Bruxelles, addì ventisette settembre duemiladodici.
         Briselē, divi tūkstoši divpadsmitā gada divdesmit septītajā septembrī.
         Priimta du tūkstančiai dvyliktų metų rugsėjo dvidešimt septintą dieną Briuselyje.
         Kelt Brüsszelben, a kétezer-tizenkettedik év szeptember havának huszonhetedik napján.
         Magħmul fi Brussell, fis-sebgħa u għoxrin jum ta’ Settembru tas-sena elfejn u tnax.
         Gedaan te Brussel, de zevenentwintigste september tweeduizend twaalf.
         Sporządzono w Brukseli dnia dwudziestego siódmego września roku dwa tysiące dwunastego.
         Feito em Bruxelas, em vinte e sete de setembro de dois mil e doze.
         Întocmit la Bruxelles la douăzeci și șapte septembrie două mii doisprezece.
         V Bruseli dvadsiateho siedmeho septembra dvetisícdvanásť.
         V Bruslju, dne sedemindvajsetega septembra leta dva tisoč dvanajst.
         Tehty Brysselissä kahdentenakymmenentenäseitsemäntenä päivänä syyskuuta vuonna kaksituhattakaksitoista.
         Som skedde i Bryssel den tjugosjunde september tjugohundratolv.

            За Европейския сьюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Правителството на Демократична социалистическа република Шри Ланка
            Por el Gobierno de la República Socialista Democrática de Sri Lanka
            Za vládu Srílanské demokratické socialistické republiky
            For Den Demokratiske Socialistiske Republik Sri Lankas regering
            Für die Regierung der Demokratischen Sozialistischen Republik Sri Lanka
            Sri Lanka Demokraatliku Sotsialistliku Vabariigi valitsuse nimel
            Για την Κυβέρνηση της Λαϊκής Σοσιαλιστικής Δημοκρατίας της Σρι Λάνκα
            For the Government of the Democratic Socialist Republic of Sri Lanka
            Pour le Gouvernement de la République Socialiste Démocratique de Sri Lanka
            Per il governo della Repubblica democratica socialista di Sri Lanka
            Šrilankas Demokrātiskās Sociālistiskās Republikas valdības vārdā –
            Šri Lankos Demokratinės Socialistinės Respublikos Vyriausybės vardu
            A Srí Lanka Demokratikus Szocialista Köztársaság kormánya részéről
            Għall-Gvern tar-Repubblika Demokratika Soċjalista tas-Sri Lanka
            Voor de regering van de Democratische Socialistische Republiek Sri Lanka
            W imieniu Rządu Demokratyczno-Socjalistycznej Republiki Sri Lanki
            Pelo Governo da República Democrática Socialista do Sri Lanca
            Pentru Guvernul Republicii Democratice Socialiste Sri Lanka
            Za vládu Srílanskej demokratickej socialistickej republiky
            Za vlado Demokratične socialistične republike Šrilanke
            Sri Lankan demokraattisen sosialistisen tasavallan hallituksen puolesta
            För demokratiska socialistiska republiken Sri Lankas regering

         LIITE 1

            LUETTELO TÄMÄN SOPIMUKSEN 1 ARTIKLASSA TARKOITETUISTA SOPIMUKSISTA

         Sri Lankan ja jäsenvaltioiden väliset lentoliikennesopimukset ja muut järjestelyt, sellaisina kuin ne ovat muutettuina, jotka ovat tehtyjä, allekirjoitettuja tai parafoituja tämän sopimuksen allekirjoituspäivänä:

                     —

                     Itävallan liittohallituksen ja Sri Lankan tasavallan välinen lentoliikennesopimus, tehty Colombossa 15 päivänä helmikuuta 1978, jäljempänä liitteessä 2 ’Sri Lanka–Itävalta-sopimus’;

                     —

                     Belgian kuningaskunnan hallituksen ja Sri Lankan demokraattisen sosialistisen tasavallan hallituksen välinen lentoliikennesopimus, tehty Brysselissä 15 päivänä joulukuuta 1998, jäljempänä liitteessä 2 ’Sri Lanka–Belgia-sopimus’;

                     —

                     Bulgarian kansantasavallan hallituksen ja Ceylonin hallituksen välinen sopimus kummankin maan alueiden välisestä ja niiden kautta edelleen tapahtuvasta lentoliikenteestä, tehty Colombossa 27 päivänä marraskuuta 1970, jäljempänä liitteessä 2 ’Sri Lanka–Bulgaria-sopimus’;

                     —

                     Kyproksen tasavallan hallituksen ja Sri Lankan demokraattisen sosialistisen tasavallan hallituksen välinen lentoliikennesopimus, parafoitu Colombossa 15 päivänä marraskuuta 2002, jäljempänä liitteessä 2 ’Sri Lanka–Kypros-sopimus’;

                     —

                     Tšekin tasavallan hallituksen ja Sri Lankan demokraattisen sosialistisen tasavallan hallituksen välinen lentoliikennesopimus, tehty Prahassa 20 päivänä huhtikuuta 2004, jäljempänä liitteessä 2 ’Sri Lanka–Tšekki-sopimus’;

                     —

                     Tanskan hallituksen ja Ceylonin hallituksen välinen lentoliikennesopimus, tehty Colombossa 29 päivänä toukokuuta 1959, jäljempänä liitteessä 2 ’Sri Lanka–Tanska-sopimus’;

                     —

                     Ranskan tasavallan ja Ceylonin välinen lentoliikennesopimus, tehty Colombossa 18 päivänä huhtikuuta 1966, jäljempänä liitteessä 2 ’Sri Lanka–Ranska-sopimus’;

                     —

                     Saksan liittotasavallan ja Sri Lankan tasavallan välinen lentoliikennesopimus, tehty Colombossa 24 päivänä heinäkuuta 1973, jäljempänä liitteessä 2 ’Sri Lanka–Saksa-sopimus’;

                     —

                     Helleenien tasavallan hallituksen ja Sri Lankan demokraattisen sosialistisen tasavallan hallituksen välinen lentoliikennesopimus, parafoitu Ateenassa 5 päivänä marraskuuta 2002, jäljempänä liitteessä 2 ’Sri Lanka–Kreikka-sopimus’;

                     —

                     Italian tasavallan hallituksen ja Ceylonin hallituksen välinen lentoliikennesopimus, tehty Colombossa 1 päivänä kesäkuuta 1959, jäljempänä liitteessä 2 ’Sri Lanka–Italia-sopimus’;

                     —

                     Alankomaiden kuningaskunnan hallituksen ja Ceylonin hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, tehty Colombossa 14 päivänä syyskuuta 1953, jäljempänä liitteessä 2 ’Sri Lanka–Alankomaat-sopimus’;

                     —

                     Puolan kansantasavallan hallituksen ja Sri Lankan demokraattisen sosialistisen tasavallan hallituksen välinen sopimus niiden alueiden välisestä ja niiden kautta edelleen tapahtuvasta lentoliikenteestä, tehty Colombossa 26 päivänä tammikuuta 1982, jäljempänä liitteessä 2 ’Sri Lanka–Puola-sopimus’;

                     —

                     Ruotsin hallituksen ja Ceylonin hallituksen välinen lentoliikennesopimus, tehty Colombossa 29 päivänä toukokuuta 1959, jäljempänä liitteessä 2 ’Sri Lanka–Ruotsi-sopimus’;

                     —

                     Ison-Britannian ja Pohjois-Irlannin yhdistyneen kuningaskunnan hallituksen ja Sri Lankan demokraattisen sosialistisen tasavallan hallituksen välinen lentoliikennesopimus, tehty Lontoossa 22 päivänä huhtikuuta 1998, sellaisena kuin se on muutettuna, jäljempänä liitteessä 2 ’Sri Lanka–Yhdistynyt kuningaskunta -sopimus’.

         LIITE 2

            LUETTELO LIITTEESSÄ 1 LUETELTUJEN SOPIMUSTEN ARTIKLOISTA, JOITA TARKOITETAAN TÄMÄN SOPIMUKSEN 2–4 ARTIKLASSA

                     a)

                     Jäsenvaltion tekemä nimeäminen:

                                 —

                                 Sri Lanka–Itävalta-sopimuksen 3 artikla

                                 —

                                 Sri Lanka–Belgia-sopimuksen 3 artikla

                                 —

                                 Sri Lanka–Kypros-sopimuksen 4 artikla

                                 —

                                 Sri Lanka–Tšekki-sopimuksen 3 artikla

                                 —

                                 Sri Lanka–Tanska-sopimuksen 2 artikla

                                 —

                                 Sri Lanka–Ranska-sopimuksen 3 artikla

                                 —

                                 Sri Lanka–Saksa-sopimuksen 3 artiklan 4 kohta

                                 —

                                 Sri Lanka–Kreikka-sopimuksen 3 artikla

                                 —

                                 Sri Lanka–Italia-sopimuksen 4 artiklan 1–3 kohta

                                 —

                                 Sri Lanka–Alankomaat-sopimuksen 2 artikla

                                 —

                                 Sri Lanka–Puola-sopimuksen 3 artikla

                                 —

                                 Sri Lanka–Ruotsi-sopimuksen 2 artikla

                                 —

                                 Sri Lanka–Yhdistynyt kuningaskunta -sopimuksen 4 artikla

                     b)

                     Liikennöintilupien tai muiden lupien epääminen, peruuttaminen kokonaan tai tilapäisesti tai rajoittaminen:

                                 —

                                 Sri Lanka–Itävalta-sopimuksen 4 artikla

                                 —

                                 Sri Lanka–Belgia-sopimuksen 5 artikla

                                 —

                                 Sri Lanka–Bulgaria-sopimuksen 3 artiklan 4 kohta

                                 —

                                 Sri Lanka–Kypros-sopimuksen 5 artikla

                                 —

                                 Sri Lanka–Tšekki-sopimuksen 4 artikla

                                 —

                                 Sri Lanka–Tanska-sopimuksen 6 artikla

                                 —

                                 Sri Lanka–Ranska-sopimuksen 3 artiklan 4 kohta ja 4 artikla

                                 —

                                 Sri Lanka–Saksa-sopimuksen 4 artiklan 1 kohta

                                 —

                                 Sri Lanka–Kreikka-sopimuksen 4 artikla

                                 —

                                 Sri Lanka–Italia-sopimuksen 4 artiklan 4–6 kohta

                                 —

                                 Sri Lanka–Alankomaat-sopimuksen 3 artikla

                                 —

                                 Sri Lanka–Ruotsi-sopimuksen 6 artikla

                                 —

                                 Sri Lanka–Yhdistynyt kuningaskunta -sopimuksen 5 artikla

                     c)

                     Turvallisuus:

                                 —

                                 Sri Lanka–Itävalta-sopimuksen 7 artikla

                                 —

                                 Sri Lanka–Belgia-sopimuksen 7 artikla

                                 —

                                 Sri Lanka–Kypros-sopimuksen 10 artikla

                                 —

                                 Sri Lanka–Tšekki-sopimuksen 7 artikla

                                 —

                                 Sri Lanka–Tanska-sopimuksen 4 artikla

                                 —

                                 Sri Lanka–Kreikka-sopimuksen 7 artikla

                                 —

                                 Sri Lanka–Puola-sopimuksen 7 artikla

                                 —

                                 Sri Lanka–Ruotsi-sopimuksen 4 artikla

         LIITE 3

            LUETTELO TÄMÄN SOPIMUKSEN 2 ARTIKLASSA TARKOITETUISTA MUISTA VALTIOISTA

                     a)

                     Islannin tasavalta (Euroopan talousalueesta tehdyn sopimuksen nojalla)

                     b)

                     Liechtensteinin ruhtinaskunta (Euroopan talousalueesta tehdyn sopimuksen nojalla);

                     c)

                     Norjan kuningaskunta (Euroopan talousalueesta tehdyn sopimuksen nojalla);

                     d)

                     Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla).


title: Komission päätös, annettu 17 päivänä joulukuuta 2009 , Euroopan maatalouden ohjaus- ja tukirahastosta (EMOTR) rahoitettavien, siirtymäaikana toteutettavien maaseudun kehittämisohjelmien päättämisen yhteydessä Tšekille, Unkarille ja Slovenialle maksettavasta tai niiltä perittävästä loppumaksusta (tiedoksiannettu numerolla K(2009) 10032)

text:
               19.12.2009

               FI

               Euroopan unionin virallinen lehti

               L 338/95

      KOMISSION PÄÄTÖS,
   annettu 17 päivänä joulukuuta 2009,
   Euroopan maatalouden ohjaus- ja tukirahastosta (EMOTR) rahoitettavien, siirtymäaikana toteutettavien maaseudun kehittämisohjelmien päättämisen yhteydessä Tšekille, Unkarille ja Slovenialle maksettavasta tai niiltä perittävästä loppumaksusta
   (tiedoksiannettu numerolla K(2009) 10032)
   (Ainoastaan tšekin-, unkarin- ja sloveeninkieliset tekstit ovat todistusvoimaiset)
   (2009/984/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon neuvoston asetuksen (EY) N:o 1257/1999 soveltamista koskevista yksityiskohtaisista siirtymäkauden säännöistä Tšekissä, Virossa, Kyproksessa, Latviassa, Liettuassa, Unkarissa, Maltassa, Puolassa, Sloveniassa ja Slovakiassa EMOTR:n tukiosastosta rahoitettavien maaseudun kehittämistoimenpiteiden osalta 5 päivänä tammikuuta 2004 annetun komission asetuksen (EY) N:o 27/2004 (1) ja erityisesti sen 3 artiklan 4 kohdan,
   ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 (2) ja erityisesti sen 32 artiklan 3 kohdan,
   ottaa huomioon Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17 päivänä toukokuuta 1999 annetun neuvoston asetuksen (EY) N:o 1257/1999 (3) ja erityisesti sen 47 artiklan 3 kohdan,
   on kuullut maatalousrahastojen komiteaa,
   sekä katsoo seuraavaa:

               (1)

               Tšekin, Unkarin ja Slovenian toimittamien, maaseudun kehittämistoimenpiteiden menoja koskevien tilinpäätösten ja niiden mukana toimitettujen tietojen perusteella yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (4) 6 artiklan 2 kohdassa tarkoitettujen maksajavirastojen tilit on tarkastettu ja hyväksytty varainhoitovuosien 2005 (5), 2006 (6), 2007 (7) ja 2008 (8) osalta. Tilien tarkastamista ja hyväksymistä koskevat vastaavat päätökset on hyväksytty.

               (2)

               Tšekin, Unkarin ja Slovenian maksajavirastot, jotka vastaavat vuosien 2004–2006 siirtymäajan maaseudun kehittämisohjelmista, ovat toimittaneet lopulliset menoilmoituksensa ja loppumaksua koskevan pyyntönsä ennen 15 päivää lokakuuta 2008. Ohjelmien menot tarkastettiin ja hyväksyttiin kokonaisuudessaan edellä mainituissa tilien tarkastamista ja hyväksymistä koskevissa päätöksissä.

               (3)

               Asetuksen (EY) N:o 1260/1999 32 artiklan 3 kohdassa säädetään, että ohjelmalle ennen loppumaksua suoritettavien maksujen kokonaiskertymä saa olla enintään 95 prosenttia yhteisön sitoumuksesta ohjelmalle.

               (4)

               Asetuksen (EY) N:o 27/2004 3 artiklan 4 kohdan mukaisten maaseudun kehittämismenojen osalta maksettava tai perittävä loppumaksu lasketaan viimeisimmän tilien tarkastamista ja hyväksymistä koskevan päätöksen sekä Tšekin, Unkarin ja Slovenian jäljempänä olevan 5 johdantokappaleen mukaisesti toimittamien lisätietojen perusteella.

               (5)

               Asianomaisia jäsenvaltioita pyydettiin siirtymäaikana toteutettavien maaseudun kehittämisohjelmien päättämisen yhteydessä toimittamaan tiedot ohjelmiin liittyvistä suorittamattomista veloista. Komissio tarkisti velkatiedot ja otti ne huomioon loppumaksun määrän laskemisessa.

               (6)

               Viro, Kypros, Latvia, Liettua, Malta, Puola ja Slovakia eivät toimittaneet lopullista menoilmoitusta ja loppumaksupyyntöä ennen 15 päivää lokakuuta 2008, minkä vuoksi näiden jäsenvaltioiden ohjelmat ehdotetaan päätettäviksi myöhemmässä päätöksessä.

               (7)

               Asetuksen (EY) N:o 1290/2005 30 artiklan 2 kohdan mukaisesti tämä päätös ei rajoita sellaisten myöhempien komission päätösten tekemistä, joilla jätetään yhteisörahoituksen ulkopuolelle menot, joita ei ole suoritettu yhteisön sääntöjen mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Tšekissä, Unkarissa ja Sloveniassa sovellettavien maaseudun kehittämistoimenpiteiden osalta tämän päätöksen mukaisesti kultakin asianomaiselta jäsenvaltiolta perittävät tai niille maksettavat loppumaksun määrät vahvistetaan liitteessä.
   2 artikla
   Virossa, Kyproksessa, Latviassa, Liettuassa, Maltassa, Puolassa ja Slovakiassa sovellettaviin maaseudun kehittämistoimenpiteisiin liittyvien, asianomaisten jäsenvaltioiden maksajavirastojen tilien osalta tehdään siirtymäaikana toteutettavien maaseudun kehittämisohjelmien päättämistä koskeva päätös myöhemmin.
   3 artikla
   Tämä päätös on osoitettu Tšekin tasavallalle, Unkarin tasavallalle ja Slovenian tasavallalle.

      Tehty Brysselissä 17 päivänä joulukuuta 2009.

            Komission puolesta

         Mariann FISCHER BOEL

            Komission jäsen

      (1)  EUVL L 5, 9.1.2004, s. 36.

      (2)  EYVL L 161, 26.6.1999, s. 1.

      (3)  EYVL L 160, 26.6.1999, s. 80.

      (4)  EUVL L 209, 11.8.2005, s. 1.

      (5)  EUVL L 118, 3.5.2006, s. 20 ja EUVL L 122, 11.5.2007, s. 47.

      (6)  EUVL L 122, 11.5.2007, s. 41.

      (7)  EUVL L 139, 29.5.2008, s. 25.

      (8)  EUVL L 111, 5.5.2009, s. 35.

      LIITE

         TRDI-ohjelmat: Ilmoitetut menot kaudelta 2000/06, loppumaksu ja EU:n osarahoituksen vapauttaminen

                  (EUR)

                     Uudet jäsenvaltiot:

                     CZ

                     HU

                     SI

                     Ilmoitetut menot kaudelta 2004/08

                  A

                  Ohjelman sidotut kokonaismäärärahat

                  542 800 000,00

                  602 300 000,00

                  281 600 000,00

                  B

                  Jäsenvaltion tukikelpoiset menot 15.10.2008 mennessä

                  542 799 982,00

                  602 096 646,00

                  282 041 275,00

                  C

                  Vuosittain tarkastetut ja hyväksytyt menot

                  2004

                  2005

                  145 160 224,00

                  37 272 434,19

                  73 638 853,19

                  2006

                  176 481 317,23

                  296 024 258,77

                  118 941 385,27

                  2007

                  188 407 840,07

                  178 498 827,76

                  88 853 612,73

                  2008

                  32 399 539,50

                  90 290 537,46

                  607 424,53

                  Tarkastetut ja hyväksytyt menot yhteensä 2004/08

                  542 448 920,80

                  602 086 058,18

                  282 041 275,72

                     Loppumaksu ja EU:n osarahoituksen vapauttaminen (tilanne ohjelmaa päätettäessä)

                  D

                  Tukikelpoiset menot yhteensä (B tai C, pienempi näistä)

                  542 448 920,80

                  602 086 058,18

                  282 041 275,00

                  E

                  josta vähennet.: sääntöjenvastaisuustapauksissa perityt, loppumaksusta vähennettävät määrät

                  249 112,34

                  1 352 932,08

                  2 438 683,32

                  F

                  Korvattavat tukikelpoiset menot yhteensä (D-E)

                  542 199 808,46

                  600 733 126,10

                  279 602 591,68

                  G

                  josta vähennetään: jo suoritetut ennakot

                  86 848 000,00

                  96 368 000,00

                  45 056 000,00

                  H

                  josta vähennetään: jo suoritetut välimaksut

                  428 812 000,00

                  475 817 000,00

                  222 464 000,00

                  I

                  Nettomääräisen loppumaksun suorittaminen tai periminen (F-G-H)

                  26 539 808,46

                  28 548 126,10

                  12 082 591,68


title: 2010/284/: Neuvoston päätös, annettu 19 päivänä tammikuuta 2010 , liiallisen alijäämän olemassaolosta Tšekissä

text:
               21.5.2010

               FI

               Euroopan unionin virallinen lehti

               L 125/36

         NEUVOSTON PÄÄTÖS,
   annettu 19 päivänä tammikuuta 2010,
   liiallisen alijäämän olemassaolosta Tšekissä
   (2010/284/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 126 artiklan 7 kohdan, yhdessä 126 artiklan 13 kohdan kanssa,
   ottaa huomioon komission ehdotuksen,
   ottaa huomioon Tšekin esittämät huomautukset,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 126 artiklan 1 kohdan mukaan jäsenvaltioiden on vältettävä liiallisia julkisen talouden alijäämiä.

               (2)

               Vakaus- ja kasvusopimuksen tavoitteena on terve julkinen talous, jolla pyritään vahvistamaan hintavakauden edellytyksiä ja saavuttamaan uusien työpaikkojen syntyä edistävä vahva ja kestävä kasvu.

               (3)

               Euroopan unionin toiminnasta tehdyn sopimuksen 126 artiklan mukainen liiallisia alijäämiä koskeva menettely, sellaisena kuin sitä on selkeytetty liiallisia alijäämiä koskevan menettelyn täytäntöönpanon nopeuttamisesta ja selkeyttämisestä 7 päivänä heinäkuuta 1997 annetulla neuvoston asetuksella (EY) N:o 1467/97 (1), joka on osa vakaus- ja kasvusopimusta, edellyttää päätöstä liiallisen alijäämän olemassaolosta. Asetus (EY) N:o 1467/97 sisältää myös säännökset Euroopan yhteisön perustamissopimuksen 104 artiklan, josta on tullut Euroopan unionin toiminnasta tehdyn sopimuksen 126 artikla, täytäntöönpanosta. Euroopan unionin toiminnasta tehtyyn sopimukseen liitetyssä liiallisia alijäämiä koskevasta menettelystä tehdyssä pöytäkirjassa vahvistetaan lisämääräykset liiallisia alijäämiä koskevan menettelyn täytäntöönpanosta. Neuvoston asetuksessa (EY) N:o 479/2009 (2) vahvistetaan yksityiskohtaiset säännöt ja määritelmät mainitun pöytäkirjan määräysten soveltamiseksi.

               (4)

               Kun vakaus- ja kasvusopimusta vuonna 2005 uudistettiin, pyrittiin lisäämään sopimuksen vaikuttavuutta ja vahvistamaan sen talousteoreettista perustaa sekä turvaamaan julkisen talouden kestävyys pitkällä aikavälillä. Sillä pyrittiin varmistamaan, että erityisesti talouden tilanne ja talousarviotilanne otettaisiin täysin huomioon liiallista alijäämää koskevan menettelyn kaikissa vaiheissa. Vakaus- ja kasvusopimuksen tarjoama kehys tukee tällä tavoin julkisen talouden rahoitusaseman ripeään tervehdyttämiseen tähtäävää hallituksen politiikkaa, jossa otetaan huomioon talouden tilanne.

               (5)

               Euroopan yhteisön perustamissopimuksen 104 artiklan 5 kohdassa, josta on tullut Euroopan unionin toiminnasta tehdyn sopimuksen 126 artiklan 5 kohta, edellytettiin, että komissio antaa lausunnon neuvostolle, jos komissio katsoi, että jäsenvaltiossa oli tai siellä saattoi olla liiallinen alijäämä. Otettuaan huomioon Euroopan yhteisön perustamissopimuksen 104 artiklan 3 kohdan, josta on tullut Euroopan unionin toiminnasta tehdyn sopimuksen 126 artiklan 3 kohta, mukaisen kertomuksensa ja talous- ja rahoituskomitean Euroopan yhteisön perustamissopimuksen 104 artiklan 4 kohdan, josta on tullut Euroopan unionin toiminnasta tehdyn sopimuksen 126 artiklan 4 kohta, mukaisesti antaman lausunnon komissio katsoi, että Tšekissä oli liiallinen alijäämä. Komissio on tämän vuoksi antanut neuvostolle Tšekkiä koskevan lausunnon alijäämän olemassaolosta 11 päivänä marraskuuta 2009 (3).

               (6)

               Euroopan unionin toiminnasta tehdyn sopimuksen sopimuksen 126 artiklan 6 kohdan mukaan neuvoston olisi otettava huomioon kyseisen jäsenvaltion mahdolliset huomautukset, ennen kuin se kokonaisarvion tehtyään päättää, onko jäsenvaltiossa liiallinen alijäämä. Tšekkiä koskeva kokonaisarvio johtaa tässä päätöksessä esitettyihin päätelmiin.

               (7)

               Tšekin viranomaisten lokakuussa 2009 toimittamien tietojen mukaan maan julkisen talouden alijäämän ennakoidaan olevan 6,6 prosenttia suhteessa BKT:hen vuonna 2009 ja ylittävän näin reilusti viitearvon, joka on 3 prosenttia suhteessa BKT:hen. Viitearvon ennakoitua ylittymistä voidaan komission yksiköiden syksyn 2009 talousennusteen perusteella pitää poikkeuksellisena perussopimuksessa sekä vakaus- ja kasvusopimuksessa tarkoitetulla tavalla. Se johtuu muiden seikkojen ohella erityisesti perussopimuksessa sekä vakaus- ja kasvusopimuksessa tarkoitetusta talouden jyrkästä laskusuhdanteesta. Komission yksiköiden syksyn 2009 talousennusteen mukaan BKT:n määrä supistuu pääasiassa maailmanlaajuisen finanssikriisin vaikutuksesta 4,8 prosenttia vuonna 2009, kun se vuonna 2008 kasvoi 2,5 prosenttia. Julkisen sektorin alijäämä kääntyi kasvuun vasta vuonna 2008, mutta rakenteellinen rahoitusasema alkoi heiketä jo aiemmin talouden hyvinä aikoina. Komission syksyn 2009 talousennusteen perusteella ennakoitua viitearvon ylitystä ei voida pitää väliaikaisena, sillä julkisen talouden alijäämän ennakoidaan olevan BKT:hen suhteutettuna 5,5 prosenttia vuonna 2010 ja 5,7 prosenttia vuonna 2011 olettaen, ettei politiikkaa muuteta. Ennusteessa otetaan huomioon vielä vuonna 2010 kriisin vaikutusten torjumiseksi toteutettavien toimenpiteiden vaikutus (kaksi toimenpidettä, joiden vaikutus on noin 0,7 prosenttia suhteessa BKT:hen, on pysyviä) ja Tšekin viranomaisten lokakuussa 2009 hyväksymä vuoden 2010 julkisen talouden vakauttamispaketti. Alijäämää koskeva perussopimuksen arviointiperuste ei täyty.

               (8)

               Tšekin viranomaisten lokakuussa 2009 toimittamien tietojen mukaan julkinen bruttovelka on edelleen huomattavasti alle viitearvon, joka on 60 prosenttia suhteessa BKT:hen, ja sen ennakoidaan olevan 35,5 prosenttia suhteessa BKT:hen vuonna 2009. Komission yksiköiden syksyn 2009 talousennusteen mukaan velkasuhde kasvaa nopeasti ja on 44 prosenttia suhteessa BKT:hen vuonna 2011, ellei politiikkaa muuteta.

               (9)

               Asetuksen (EY) N:o 1467/97 2 artiklan 4 kohdan mukaan ”merkitykselliset tekijät” voidaan ottaa huomioon liiallisen alijäämän olemassaolosta tehtävää, Euroopan unionin toiminnasta tehdyn sopimuksen 126 artiklan 6 kohdan mukaista neuvoston päätöstä edeltävissä vaiheissa ainoastaan, jos kaksi vaatimusta – se, että alijäämä pysyy lähellä viitearvoa, ja se, että viitearvon ylitys on väliaikaista – täyttyvät kaikilta osin. Tšekin tapauksessa nämä kaksi edellytystä eivät täyty. Merkityksellisiä tekijöitä ei sen vuoksi oteta huomioon tätä päätöstä edeltävissä vaiheissa,

         ON HYVÄKSYNYT TÄMÄN PÄÄTÖKSEN:
   1 artikla
   Kokonaisarvion perusteella todetaan, että Tšekissä on liiallinen alijäämä.
   2 artikla
   Tämä päätös on osoitettu Tšekin tasavallalle.

      Tehty Brysselissä 19 päivänä tammikuuta 2010.

            Neuvoston puolesta

            Puheenjohtaja

         E. SALGADO

      (1)  EYVL L 209, 2.8.1997, s. 6.

      (2)  EUVL L 145, 10.6.2009, s. 1.

      (3)  Kaikki Tšekin liiallista alijäämää koskevaan menettelyyn liittyvät asiakirjat ovat saatavilla osoitteessa http://ec.europa.eu/economy_finance/netstartsearch/pdfsearch/pdf.cfm?mode = _m2


Avis juridique important

|

41992D0156

92/156/ETY, Euratom, EHTY: Euroopan yhteisöjen jäsenvaltioiden hallitusten edustajien päätös, tehty 5 päivänä maaliskuuta 1992, tuomarin nimittämisestä Euroopan yhteisöjen ensimmäisen oikeusasteen tuomioistuimeen

Virallinen lehti nro L 067 , 12/03/1992 s. 0039 - 0039 Suomenk. erityispainos Alue 1 Nide 2 s. 0167  Ruotsink. erityispainos Alue 1 Nide 2 s. 0167

EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS,tehty 5 päivänä maaliskuuta 1992,tuomarin nimittämisestä Euroopan yhteisöjen ensimmäisen oikeusasteen tuomioistuimeen (92/156/ETY, Euratom, EHTY)EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotkaottavat huomioon Euroopan hiili- ja teräsyhteisön perustamissopimuksen, erityisesti sen 32 d artiklan 3 kohdan,ottavat huomioon Euroopan talousyhteisön perustamissopimuksen, erityisesti sen 168 a artiklan 3 kohdan,ottavat huomioon Euroopan atomienergiayhteisön perustamissopimuksen, erityisesti sen 140 a artiklan 3 kohdan,ottavat huomioon Euroopan yhteisöjen ensimmäisen oikeusasteen tuomioistuimen perustamisesta 24 päivänä lokakuuta 1988 tehdyn neuvoston päätöksen 88/591/EHTY, ETY, Euratom (),sekä katsovat, ettäDavid Edward, Euroopan yhteisöjen ensimmäisen oikeusasteen tuomioistuimen tuomari, on yhteisön ensimmäisen oikeusasteen tuomioistuimen presidentille osoitetussa ja neuvoston puheenjohtajalle toimitetussa, 7 päivänä helmikuuta 1992 päivätyssä kirjeessään pyytänyt eroa 10 päivästä maaliskuuta 1992 alkaen, jaEuroopan hiili- ja teräsyhteisön tuomioistuimen perussääntöä koskevan pöytäkirjan 44 ja 8 artiklan, Euroopan talousyhteisön tuomioistuimen perussääntöä koskevan pöytäkirjan 44 ja 7 artiklan sekä Euroopan atomienergiayhteisön tuomioistuimen perussääntöä koskevan pöytäkirjan 45 ja 7 artiklan nojalla on tarpeen nimittää David Edwardin jäljellä olevaksi toimikaudeksi tuomari,OVAT PÄÄTTÄNEET SEURAAVAA:1 artikla Yhteisön tuomioistuimen tuomariksi 31 päivään elokuuta 1995 asti nimitetään Christopher Bellamy.2 artikla Tämä päätös tulee voimaan 10 päivästä maaliskuuta 1992 alkaen.Tehty Brysselissä 5 päivänä maaliskuuta 1992.PuheenjohtajaJ. C. PAULOURO das NEVES() EYVL N:o L 319, 25.11.1988, s. 1